ראש הממשלה הנבחר אריאל שרון מעוניין לצרף את חבר הכנסת דן מרידור כשר בממשלתו, כך פורסם בגלי צה"ל. שרון מייעד את מרידור למשרד חדש שירכז את פעילות השירותים החשאיים של מדינת ישראל, וביניהם השב"כ והמוסד.
מרידור, שהתנסה בנושא כשכיהן ביושב ראש תת ועדת הכנסת לשירותים החשאיים, סירב להגיב על הידיעה. היום (רביעי) ייפגשו שני האישים ושרון יציע למרידור את תפקיד השר בממשלתו. גם ראש הממשלה היוצא אהוד ברק ייעד את מרידור לתפקיד שר, והוא זה שהעלה את רעיון הקמת המשרד לענייני השירותים החשאיים.